
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  9
din 26 ianuarie 2017
privind preluarea unor contracte de închiriere 
Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 815/13.01.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 29830/07.12.2016, formulată de doamna Ciota Rozalia, cu referire la preluarea contractului de închiriere nr. 737/2006, așa cum a fost modificat și completat prin actele adiționale nr. 1/2010 și nr. 2/2015, având ca obiect terenul arabil în suprafață de 258 mp., cu destinația de teren agricol, situat în Municipiul Sighișoara, str. Câmpului, nr. 33B, de către fiica acesteia, Bartalus Istina Rozalia, cu domiciliul în Sighișoara, str. Câmpului nr. 22E, motivat de faptul că, starea de sănătate a chiriașei nu-i mai permite întreținerea terenului, precum și acordul cu referire la preluarea contractului menționat mai sus, formulat de Bartalus Istina Rozalia, fiica chiriașei;

Având în vedere cererea înregistrată la Municipiul Sighișoara sub nr. 21148/01.09.2016, formulată de doamna Rohan Carmen, cu referire la preluarea suprafeței de 15 mp., din contractul de închiriere nr. 139/2004, așa cum a fost modificat și completat prin actele adiționale nr. 1/2008, nr. 2/2014 și nr. 3/2016, având ca obiect terenul situat în cartierul Târnava II  f.nr., poziția în plan cu nr. 13, cu destinația de teren ocupat de construcția – garaj, ca urmare a înstrăinării construcției garaj – poz. 13, potrivit contractului de vânzare – cumpărare, încheiat între Kraus Rolf, proprietar al construcției-garaj și chiriaș al terenului (în calitate de vânzător) și Rohan Carmen (în calitate de cumpărător);

Având în vedere cererea înregistrată la Municipiul Sighişoara sub nr. 30303/13.12.2016, formulată de domnul Cezar Marius Iulius, în calitate de asociat unic al S.C. CLAU COM S.R.L., cu referire la preluarea contractului de închiriere nr. 100/5819/2002, aşa cum a fost modificat şi completat prin acte adiţionale nr. 1 - 6, având ca obiect terenul în suprafaţă de 24,00 mp., cu destinaţia de teren ocupat de chioşc comercial, situat în Municipiul Sighişoara, str. Târnavei nr. 12, ca urmare a dobândirii în proprietate a chioşcului comercial;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 814/13.01.2017, prin care se propune preluarea contractelor de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

            În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă, începând cu data de 01.02.2017, preluarea contractului de închiriere nr. 737/2006, așa cum a fost modificat și completat prin actele adiționale adiționale nr. 1/2010 și nr. 2/2015, având ca obiect terenul arabil în suprafață de 258 mp., cu destinația de teren agricol, situat în Municipiul Sighișoara, str. Câmpului, nr. 33B, de către BARTALUS ISTINA ROZALIA, întrucât starea de sănătate a mamei acesteia și chiriaș al terenului, Ciota Rozalia, nu-i mai permite întreținerea terenului.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 737/2006, așa cum a fost modificat și completat prin actele adiționale nr. 1/2010 și nr. 2/2015, îşi menţin valabilitatea între Municipiul Sighişoara şi BARTALUS ISTINA ROZALIA.

Art. 2. (1) Se aprobă, începând cu data de 01.02.2017, preluarea suprafeței de 15 mp., din contractul de închiriere nr. 139/2004, așa cum a fost modificat și completat prin actele adiționale nr. 1/2008, nr. 2/2014 și nr. 3/2016, având ca obiect terenul situat în cartierul Târnava II  f.nr., poziția în plan cu nr. 13, cu destinația de teren ocupat de construcția – garaj, ca urmare a înstrăinării construcției garaj – poz. 13, potrivit contractului de vânzare – cumpărare, încheiat între Kraus Rolf, proprietar al construcției-garaj și chiriaș al terenului (în calitate de vânzător) și Rohan Carmen (în calitate de cumpărător) și a dobândirii în proprietate a construcției – garaj de la fostul chiriaș al terenului.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

(3) Clauzele contractuale din contractul de închiriere nr. 139/2004, așa cum a fost modificat și completat prin actele adiționale nr. 1/2008, nr. 2/2014 și nr. 3/2016, îşi menţin valabilitatea între Municipiul Sighişoara şi ROHAN CARMEN.

Art. 3. (1) Se aprobă, începând cu data de 01.02.2017, preluarea, contractului de închiriere nr. 100/5819/2002, aşa cum a fost modificat şi completat prin acte adiţionale nr. 1 - 6, având ca obiect terenul în suprafaţă de 24,00 mp., cu destinaţia de teren ocupat de chioşc comercial, situat în Municipiul Sighişoara, str. Târnavei nr. 12, ca urmare a dobândirii în proprietate a chioşcului comercial de către S.C. CLAU COM S.R.L.  de la fostul chiriaș al terenului.

 (2) Chiria va fi cea stabilită prin contractul de închiriere şi va fi indexată cu indicele de inflaţie semestrial.

 (3) Clauzele contractuale din contractul de închiriere nr. 100/5819/2002, aşa cum a fost modificat şi completat prin actele adiţionale nr. 1 - 6, îşi menţin valabilitatea între Municipiul Sighişoara şi S.C. CLAU COM S.R.L.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică - Biroul Buget, Contabilitate, Salarizare, Direcţia Administrarea Patrimoniului şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  4 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Bartalus Istina Rozalia;
  1 ex. Rohan Carmen;

  1 ex. S.C. CLAU COM S.R.L.
15 ex. 
B.A.

